DARBA UZDEVUMS
Siltumapgādes sistēmu attīstības koncepcijas izstrāde RAKUS Hipokrāta ielas teritorijā 
1. Pasūtītājs - Sabiedrība ar ierobežotu atbildību "Rīgas Austrumu klīniskā universitātes slimnīca"
2. Apsekojamā teritorija/ atrašanās vieta:
2.1. Hipokrāta iela 2, Rīga, nekustamā īpašuma kadastra Nr.0100 1222 078 
2.2. Hipokrāta iela 4, Rīga, nekustamā īpašuma kadastra Nr.0100 1222 117 
2.3. Nekustamā īpašuma kadastra Nr. 0100 1222 079

Plānotā teritorijas attīstība – papildu apbūves apjomi
1) Jaunais plaušu veselības un infekciju slimību korpuss;
2) Neatliekamās medicīnas infekciju bloks (pašlaik projektēšanas stadijā);
3) Aptiekas loģistikas centrs (pašlaik būvniecības stadijā);
4) Ķīmijterapijas dienas stacionāra paplašināšana;
5) Vienotais ambulatorais centrs; 
Attīstības projektu plāni un skices pieejamas pasūtītājam, dokumentācija tiks izsniegta izpildītājam pēc līguma noslēgšanas. Pirms jaunā plaušu veselības un infekciju bloka korpusa būvniecības pasūtītājs paredz jau savlaicīgu siltumapgādes sistēmu attīstības plāna izstrādi un esošās stacionāra “Gaiļezers” katlu mājas pārvietošanu un inženiertehnisko teritorijas sagatavošanu. 
3. Pamatojums: Saistībā ar teritorijas attīstības plānu un to, ka jauno infektoloģijas un plaušu veselības centru plānots savienot ar stacionāru “Gaiļezers” pagraba stāva līmenī, nepieciešams pārvietot esošo dabasgāzes katlu māju (2 ūdenssildāmie katli ar kop.jauda 11.8 MW (2x 5 900kW)). Lai novērtētu tehniski ekonomiski atbilstošāko variantu siltumapgādes sistēmas attīstībai Hipokrāta ielas teritorijā, nepieciešams veikt slimnīcas kompleksa siltumapgādes sistēmu un objektu apsekošanu, stāvokļa novērtēšanu. Pakalpojuma rezultātā izstrādājot priekšlikumus, rekomendācijas siltumapgādes sistēmu attīstībai. 
RAKUS īpašumā ir stacionāŗa “Gaiļezers” ēka Hipokrāt ielā 2, Hipokrāta ielā 4 un blakus pieguļošās teritorijas saimniecības ēkas. Praktiski visas palīgēkas tiek izmantotas pašu vai īrnieku vajadzībām. Stacionārs “Latvijas Onkoloģijas centrs” un palīgēkas tiek apkurinātas no pilsētas centrālās siltumapgādes sistēmas. Patologanatomijas centrs ēkai ir savs dabasgāzes cauruļvada ievads un uzskaite. Dabasgāze tiek izmantota kondensācijas tipa ūdens sildāmajos kaltos, kas nodrošina ēkas apkuri un karstā ūdens uzsildīšanu. Darba ietvaros jāvērtē siltumapgādes sistēmas un pieejamā gāzes apgāde. 
4. Darbs veicams 3 posmos:
4.1. Esošās situācijas apzināšana:
· Veikt sistēmu vizuālu apsekošanu, elementu fotofiksāciju pēc nepieciešamības, pasūtītājam pieejamo tehnisko dokumentu un datu apkopošanu un izpēti, un novērtēšanu atbilstoši normatīvo aktu prasībām, ja nepieciešams veicot padziļinātu izpēti. Īss konstatēto bojājumu apraksts, tehniskā stāvokļa novērtējums. 
· Apkopot informāciju par teritorijā esošo gāzes vadu novietojumu, Rīgas pilsētas centrālo siltumapgādes tīklu novietojums, esošie un potenciālie pieslēgumi. 
· Jaunā korpusa siltumapgādei nepieciešamās provizoriskās jaudas aprēķins un esošās/plānotās sistēmas atbilstības novērtējums tā pieslēgšanai.
4.2. Iespējamo attīstības ceļu izpēte un optimālo risinājumu noteikšana;
· Siltumapgādes sistēmas veidu izvērtēšana, atbilstoši pieejamiem energoresursiem;
· Izvērtēt iespējas Gaiļezera katlumājas pārvietošanai, jaunu tehnoloģisko risinājumu piemērošanai
· Izvērtēt visas teritorijas Siltumapgādes sistēmas attīstības iespējas, ņemot vērā RAKUS infrastruktūras attīstības plānu un tehnoloģisko risinājumu attīstības tendences, ES Zaļā kursa ietvaru, aktualitātes energoefektivitātes paaugstināšanā. 
· Sagatavot vairāku tehnoloģisko risinājumu alternatīvu izvērtējumu (piem., pieslēgšanās CSS, esošo katlu māju optimizācija, uzlabošana, apvienošana u.c.). Norādot siltumapgādes sistēmas veida, inženiertehnoloģiskā risinājuma priekšrocības, trūkumus, provizoriskās izmaksas. Iespējas energoefektivitātes paaugstināšanai. Esošās sistēmas pielāgošanas nepieciešamības. 
· Sniegt vispārīgu vērtējumu par alternatīvās enerģijas izmantošanas, siltuma atguves iespējām, ieviešanas lietderību (piem., koģenerācija, dziļurbumu siltumsūkņi, saules baterijas u.c. energoefektīvi risinājumi).
· Sniegt ieskatu ekonomiskajam pamatojumam no ietaupījuma un projektu atmaksāšanās laika pozīcijām (life cycle costs), un atbilstību slimnīcas vajadzībām.
· Sagatavot siltumapgādes sistēmas grafiskos materiālus – katlu mājas, siltummezgli, gāzes vai CSS pievadi, rekomendācijas sistēmas attīstībai – tīklu pārvietošana, katlu māju vai siltumsūkņu izvietojums u.tml. 
4.3. Turpmāko darbību programmas izstrāde, t.sk.:
· Priekšlikumi atbilstošākajai, inženiertehniski pamatotai siltumapgādes tīklu attīstības iespējai
· Sagatavot rīcības programmu norādot piemērotākos inženiertehniskos risinājumus vidējā un tālāka perspektīvā, 
5. [bookmark: _Hlk64967072]Izpildītājam pakalpojumu sniegšanas laikā nodrošināt valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz pakalpojuma nodrošināšanā iesaistītajiem Izpildītāja darbiniekiem
6. Darbu izpildes termiņš 8 (astoņas) nedēļas no līguma parakstīšanas dienas: 
6.1. Esošās situācijas apzināšana (4 nedēļas no līguma noslēgšanas). Ja nepieciešams tehnisko noteikumu pieprasīšana; 
6.2. Iespējamo attīstības ceļu izpēte un optimālo risinājumu noteikšana (2 nedēļas pēc 1.posma pabeigšanas);
6.3. Turpmāko darbību programmas izstrāde (2 nedēļas pēc 2.posma pabeigšanas).
Darbu izpildes termiņā netiek ieskaitīts laiks:
1) kamēr Pasūtītājs ir apturējis darbu izpildi;
2) kamēr Pasūtītājs skaņo iesniegtos materiālus;
3) kamēr paredzēto saistību izpilde tiek aizkavēta no Uzņēmēja neatkarīgu apstākļu dēļ. 
Jebkuru aizkavējumu nepieciešams noformēt rakstiski, abām pusēm parakstoties par datumu, kad darbs apturēts un datumu, kad darbs atsākts. 
7. Nodevums iesniedzams 2 drukātos eksemplāros un Word formātā, Tabulas, shēmas, diagrammas un kartogrammas (jpeg vai png vai pdf). Iesniedzamie elektroniskie faili ierakstāmi CD diskā. 
8. Apsekošanu un rekomendāciju izstrādi veikt ņemot vērā zemāk norādītos normatīvos aktus vai to ekvivalentus, kā arī citus ar darba uzdevuma izpildi saistītos normatīvus:
1) Ministru kabineta 16.06.2015. noteikumiem Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”.
2) Ministru kabineta 30.06.2015. noteikumiem Nr.334 “Noteikumi par Latvijas būvnormatīvu LBN 005-15 “Inženierizpētes noteikumi būvniecībā””;
3) Ministru kabineta 30.09.2014. noteikumiem Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””;
4) Ministru kabineta 30.06.2015. noteikumiem Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana””;
5) Būvniecības likumu (09.07.2013.);
6) Ministru kabineta 19.08.2014. noteikumiem Nr. 500 “Vispārīgie būvnoteikumi”;
7) Ministru kabineta 30.06.2015. noteikumiem Nr.331 “Noteikumi par Latvijas būvnormatīvu LBN 208-15 “Publiskas būves”.
9. Pasūtītājam esošie dokumenti:
1) Visas teritorijas topogrāfiskais plāns (2012.g.), atsevišķu projektu ietvaros atjaunotie teritorijas daļu topogrāfiskie plāni;
2) Stacionāra “Gaiļezers” katlu mājas un siltummezgla shēma;
3) Stacionāra “Latvijas onkoloģijas centrs” siltummezgla shēma;
4) Patoloģijas centra siltummezgla shēma;
5) Aptiekas un loģistikas centra tehniskais projekts (2021.g.),siltumapgādes sadaļa;
6) NMPUK infekciju bloka topogrāfiskais plāns un inženiertīklu pārvietošanas shēmas (2022.g.)
7) Tehniski ekonomiskais pamatojums SIA “Rīgas Austrumu klīniskā universitātes slimnīca” infrastruktūras attīstība Hipokrāta ielā (2021.g.)
8) Lielā uzņēmuma Energoaudita ziņojums (2018), izstrādātājs: AS “Inspecta Latvija”

10. Prasības pretendentiem:
Izpildītājam jābūt pieredze pēdējo 5 gadu laikā (t.i. 2017., 2018., 2019., 2020. un 2021.)vismaz 3 siltumapgādes sistēmu attīstības plānu vai TEP izstrādē, katras siltumapgādes sistēmas jauda ne mazāka par 2 MW.  
11. Samaksas kārtība 
100% no piedāvātās līgumcenas – 10 dienu laikā pēc pakalpojuma gala nodevuma pieņemšanas un prezentēšanas pasūtītājam, kā arī abpusēji parakstīta pieņemšanas-nodošanas akta un rēķina iesniegšanas Pasūtītājam; 
12.Iesniedzamie dokumenti:
1.Pieteikuma forma (pielikums Nr.1);
2. Pieredzes apraksts (pielikums Nr.2);
3. Darba uzdevums (pielikums Nr.3)
13. Kontaktpersonas telefoniskām konsultācijām:
1) par tehnisko specifikāciju – Inženiertīklu attīstības projektu vadītāja Mārīte Groza, tālr. +371 28876946;
2) par procedūru – Iepirkumu daļas vecākā juriste Aija Jēkabsone-Lasenberga, tālr. +371 67042306.

